टाइम8, मार्स 21 : बे समाव बयनिबो मोदोमाव नांदों बिसायख’थिनि बार। फैगौ बिधान सभा बिसायख’थिया आसामआव मोनथाम खोलोबआव खुंजागोन। बेखौ लानानै राजखान्थि दोलोफोरा बे समाव फोसावदिंनायनि गेजेरजों रायजो राजाफोरनि गोसोखौ जै खालामनो नारा नाथा नाजानायखौ नुनो मोनदों। 21 मार्स रबिबार अदेबानि दिनै बिस्वनाथ जिलानि सिङाव थानाय गहपुर हालामनि मैखोम बर’ थानाय जायगायाव बि.पि.एफ.नि आफादगिरि हाग्रामा महिलारी आ आसाम प्रदेस कंग्रेस कमिटिनि आफादगिरि रिपुन बरानि जानानै बिसायख’थि फोसावदिंनाय हाबाफारिआव बाहागो लादों।